ArabovMK/tajik-wikipedia-corpus huggingface dataset:
Балқарҳо

Русия 924 (Перепись 2010) 1 Шаблон: Казахстан 300 2 Шаблон: Киргизия 900 3 ИМА -5 тыс. чел. 4 (Оценка 2010) Украина 5 Балқарҳ (карач.-балк малкъарлыла, таулула 8) — мардуми туркзабон, муқими қисми марказии Қафқози Шимолӣ, аҳолии бумӣ ва асосии Қабардаву Балқар. Шумораи аҳолӣ Шумораи дар Русия 112,9 ҳазор нафар, аз онҳо дар Қабардаву Балқар 108,6, ки 12,7 % аҳолии ҷумҳуриро ташкил медиҳад. Ҳисса мувофиқан ба ноҳияҳои Қабардаву Балқар дар барӯйхатгирии соли 2010: Ҳамчунин, теъдоди нисбатан ками балкарҳо дар Қазоқистону Қирғизистон сукунат доранд. Балкарҳо аслан аз халқиятҳои камаҳолӣ мебошанд: балқарҳо (дараи Балқар), бизингиҳо (болооби дарёи Черек), ҳоланҳо (поиноби дарёи Черек), чеғемҳо (дараи Чеғем) ва урусбиҳо (дараи Баксон). Этногенез Этногенези балкарҳо дақиқ муайян нашуда, муҳаққиқон тахмин кардаанд, ки балкарҳоҳо дар натиҷаи омезиши қабилаҳои таҳҷойии Қафқози Шимолӣ ва қабоили муҳоҷири эронию турк (аланиҳо, булғориҳо, хазарҳо, қипчоқҳо) ташаккул ёфтаанд. Ҳамчунин, балкарҳо бо халқиятҳои ҳамсоя – қарочаҳо, осетинҳо, қабардаҳо, гурҷиҳо ва сванҳо муносибати дӯстона дошта, дар ин замина омезиши этникӣ ҳам ба вуқӯъ пайвастааст. Ҷуғрофияи ҷоигиршавӣ Балкарҳо дар баландтарин мавзеъҳои кӯҳии Қафқоз – дар кӯҳдоману дараҳои Қафқози Марказӣ, қад-қади водии дарёҳои Малка, Баксан, Чеғем, Черек ва резобҳояшон зиндагӣ кардаанд. Ба забони қарочаву балқарӣ, ки мансуби оилаи забонҳои туркист, гуфтугӯ мекунанд, вале лаҳҷаҳои гуногун доранд. Забони русӣ низ дар муошират аст. Хатту алифбои эшон то ибтидои садаи арабӣ (аз соли 1924 то 1926 алифбои арабии мутобиқкунонидашуда, аз соли 1926 то 1936 лотинӣ), аз соли 1937 кириллӣ мебошад. Таърих Балкарҳо аз садаи дар ҳайати Россия мебошанд. Соли 1944 балкарҳоро иҷборан ба ҷумҳуриҳои Осиёи Миёна ва Қазоқистон муҳоҷир кунонда, соли 1957 иҷозати баргаштан доданд. Соҳаҳои асосии анъанавии хоҷагидории балкарҳо чорводорӣ, зироатпарварӣ ва сабзавоткорист. Шуғли қисме аз аҳолӣ моҳутбофӣ, намадмолӣ, чакманбофию мӯзадӯзӣ мебошад. Шоири маъруф Қайсин Қулиев аз чеғемҳои Қабардаву Балқар буда, дар Тоҷикистон обрӯву маҳбубияти тамом дорад, шеърҳояш ба тоҷикӣ тарҷумаву чоп шудаанд. Дин Эътиқодмандон пайрави мазҳаби ҳанафии исломанд.
Балҷувон (вилояти таърихӣ)

Балҷувон — вилояти таърихӣ. Дар давраи Сарабек Атолиқ, дар 15 амлоки бекии Б. 20 ҳазор оила муқим буданд, ки 60 ҳазор аҳолӣ доштанд. Аҳолии Б.-ро тоҷикон ташкил медоданд, ки ба деҳқонӣ машғул буданд. Бозори калони Б. ҳафтае ду маротиба (шанбе ва чоршанбе) доир мегардид. Дар ибт. садаи 19 Б. чун давлати мустақил танга сикка мезад. Бо бекиҳои Дарвоз, Қаротегин, Ҳисор алоқаҳои тиҷоратӣ дошт. Ба Б. аз Туркистон, Ҳиндустон, Афғонистон ва Россия маҳсулот оварда мешуд. Хусусан, ба молу матоъи аз Россия воридшуда талабот афзун буд. То Инқилоби Октябр ҳаёти аҳолии заҳматкаши Б. хеле вазнин ва зулму асорати аморати Бухоро авҷ гирифта буд. Бинобар ин, халқ борҳо шӯриш бардоштааст, ки дар таърих бо номи Шӯришҳои халқии с-ҳои 1870, 1874, 1885–86, 1905–07, Шӯриши Муллохол ва Шӯриши Восеъ машҳуранд.
Балҷувон (деҳа, н. Кӯшониён)

Балҷувон — деҳа тобеи шаҳраки Бохтариёни ноҳияи Кӯшониён. Аз Балҷувон то маркази шаҳрак 6 км, то маркази ноҳия 17 км; роҳ асфалтпӯш. Аҳолиаш 717 нафар, тоҷикон. Иқтисод Бунгоҳи тиббӣ, нуқтаи савдои хусусӣ дорад. Соҳаҳои асосии хоҷагӣ: пахтакорӣ ва сабзавоткорӣ. Заминҳо аз дарёи Вахш обёрӣ мешаванд.
Балҷувон

Балҷувн — деҳа, маркази маъмурии ҷамоати деҳоти Балҷувон ва маркази ноҳияи Балҷувон 1. Ҷуғрофиё Роҳҳои деҳа асфалтпӯш. Аҳолиаш 1055 нафар 2, тоҷикон. Гимназияи давлатӣ, мактаби таҳсилоти миёнаи умумӣ, дорухона, беморхона, 2 китобхона, маркази истироҳат ва фароғати "Сурхоб", кӯдакистони "Парасту", 2 ошхона, нуқтаҳои хидмати маишӣ ва 2 нуқтаи савдои хусусӣ дорад. Соҳаҳои асосии хоҷагӣ: чорводорӣ, ғаллакорӣ, боғдорӣ ва сабзавоткорӣ. Заминҳо аз дарёи Сурхоб обёрӣ мешаванд. Ёдгориҳои таърихӣ Ёдгории таърихиаш Қалъаи Мир. Мардум.
Бам (стансия)

Бам) — деҳаест дар Русия, ки дар ҳайати ноҳияи Сковородинский, вилояти Амур медарояд.
Бам

Бам — яке аз шаҳрҳои бостонии Эрон, ва маркази Шаҳристони Бами устони Кирмон бо паҳнои ҳудуди 50 км мураббаъ, воқеъ дар сари роҳи Кирмон – Зоҳидон. Аз Бам то Кирмон 193 км, то Зоҳидон 324 км масофа аст. Шаҳр дар баландии 1050 м аз стаҳи баҳр ҷойгир шудааст. Забони сокинони Бам ва рустоҳои атрофи он забони форсӣ буда, мазҳабашон шиаи дувоздаҳимомист. Бам пеш аз ислом яке аз панҷ иёлати Форс буда, аз сабаби дар сари роҳҳое, ки Эронро бо Сиистону Хуросон пайванду қарор доштанаш аз даврони Сосониён ва баъди сукути он, ба аҳамияти низомӣ ва бозаргонӣ бархурдор будааст. Дар давраи Сосониён дар ин минтақа тиҷорат вусъат ёфта, аҳамияти сиёсӣ ва иқтисодии он зуд мавриди таваҷҷуҳи сулолаҳои мухталифи ҳоким дар Эрон қарор мегирад. Пас аз Сосониён низ ин минтақаи бисёр обод буда, бо мурури замон ҳудуди шаҳр васеъ мегардад ва Бам шомили ноҳияи бузурге ба даври қалъа мешавад. Бамро чун ёдгори муҳимми таърихӣ, бештар Арки он шуҳратёр кардааст. Арк воқеъ дар шаҳри қадим ва шаклаш ростгӯша буда, гирдогирдашро хандақ иҳота намудааст. Бинои Арку истеҳкоми он дар замони Сосониён сохта шудааст. Ин диж шомили чандин диже дар дохили ҳамдигар аст. Дижи аслӣ қароргоҳи ҳукумату тӯпхонаи сарбозону муҳофизони шаҳр буда, дар иртифои марказии шаҳр қарор дорад. Шаҳри Бам, ки дар маҳалли бисёр муҳимме қарор гирифтааст, ҳар вақт дастхуши ҳодисаҳои замон будааст. Дар Бам навъҳои гуногуни матоъу либос истеҳсол мегардид ва макони меваи хурмо буд. Соли 1131 ҳ. қ. (1718–1719) Маҳмуди Афғон ба Баму Кирмон ҳамла кард, вале Лутфалихони Сардор, ки бародарзодаи Фатҳалихони Вазири Аъзам буд, ӯро шикаст дод ва Маҳмуди Афғон бо роҳи Қандаҳор ақибнишинӣ кард. Афғонҳо бори дигар ба Баму Кирмон рӯй оварданд ва ин даъфа шаҳрро тасхир намуда, ҳудуди 12 сол дар он ҳукумат ронданд. Соли 1143 ҳ. қ. (1730–1731) Нодиршоҳи Афшор афғонҳоро аз ин ноҳия берун андохт. Бам дар замони Оғомуҳаммадхони Қоҷор садамаи бисёре дидааст. Соли 1210 ҳ. қ. (1795–1796) Оғомуҳаммадхони Коҷор нахуст Кирмону баъдан Бамро тасхир кард. Мудофеони шаҳр, ки дар раъсаш шоҳзодаи ҷавони Занд истода буд, дар муқобили лашкари Оғомуҳаммадхони Коҷор истодагӣ карданд, вале чун нерӯҳо нобаробар буданд, муҳофизон шаҳрро дифоъ карда натавонистанд. Пас аз фатҳи шаҳр, ба дастури Оғомуҳаммадхони Қоҷор, теъдоди зиёде аз муҳофизони онро ба қатл расониданд. Бам дар асари заминларзаи 26 декабри молт 2003 хеле хароб шуда, бештар аз 30 ҳазор шаҳрванди шаҳри бостонӣ ба ҳалокат расиданд.
Бам (тори сози мусиқӣ)

Бам (Тори Бам) - 1) тори сози мусиқӣ, ки садои пасти ғафс дорад. Тори мазкур одатан дар барбат (уд), рубоби бадахшонӣ, танбӯр, баландмақом ва рубоби афғонӣ истифода мешавад. Он нисбат ба дигар торҳо (мусанно, мусаллас, зер ва ҳод) ғафстар аст. Бам аз рӯдаи ҳайвонот (маъмулан гӯсфанд) сохта шуда, ҳангоми навохтан садои ғафси дурушт мебарорад. То аҳди Сомониён торҳои Бам аз 4 қабат рӯда тофта шуда, ранги сиёҳ дошт. Тори Бам аз 64 тори абрешим низ тофта мешуд. Таносуби ғафсии торҳои барбат 4 буд. Мусиқишиносони қадим хусусияти табиии садои ин торро ба яке аз чор унсури табиат – хок нисбат додаанд, ки таъсири он дурушти хушк ва ё дурушти тар аст. Ҳоло ин навъи торро аз пулоди асил тариқи ба тори рост печидани (пружинавор) тори дигари мисӣ ё пулодӣ месозанд ва дар гитараҳои гуногуннавъ истифода мешавад; Бам инчцнин, 2) дар мусиқии классикии форс-тоҷик одатан овози пасти ғафсро ифода мекунад. Дар мусиқии бисёровозаи имрӯзаи тоҷик ба овози бас мувофиқат дорад. Адабиёт.
Бам (Тиндинский)

Бам — деҳаест дар Русия, ки дар ҳайати ноҳияи Тиндинский, вилояти Амур медарояд.
Бамба (актриса)

Марви Лу Лилин-Круз (таваллуд 8 августи 1979), маъруф бо номи Бамба Лилин, собиқ актриса, модел ва продюсер дар Филиппин буд. Вай соли 1986 ҷоизаи ФАМАС барои беҳтарин ҳунарпешаи кӯдакона дар филми ҷоиза гирифт. Аввалин филми ӯ Муму бо Глория Диаз ва Эдди Родригес буд. Вай ҳамчун яке аз фарзандони Кардинг (навозиши Роналд Корвео) ва Луиза (нақши Марианна дела Рива) аз Гулонг нг Палад дар телевизион бозӣ кардааст. Вай дар қатори Леди Ли, РР Эррера, Чаки Дрейфус, Ҷейпи де Гузман, Роуз Анн Гонсалес, Глайза Эррадура, Матет де Леон ва Айза Сегерра Ӯ ба ситораи машҳури кӯдакон дар солҳои 1980-ум табдил ёфт. Лоиҳаҳои дигари ӯ: Барби: Хизматгор дар Филиппин бо Ҷои де Леон ва Петранг Кабайо дар анг Пилянг Кутинг бо Родерик Паулате ва дигарон буданд. Вай узви ширкати шуд, шарикони ӯ Ара Мина ва Патрисия Хавьер буданд. Ҳаёти шахсӣ Баъд аз иштирок дар барномаи телевизионии, ӯ тасмим гирифт, ки ба таҳсил диққати бештар диҳад. Ӯ дар соҳаи тарроҳии истеҳсолот дараҷаи олиҷаноб ба даст овард. Дар соли 2005 ӯ бо Ҷей Тан Круз издивоҷ намуд. Онҳо соҳиби ду фарзанд шуданд: як духтар бо номи Ҷаэла Лилин Круз ва як писар бо номи Ҷейден Микаэл Круз. Ҳоло ӯ дар соҳаи ҳунар ва тарроҳӣ фаъолият мекунад ва як ширкати шахсӣ низ таъсис додааст. Фильмография Иқтибосҳо.
Бамбуй (ноҳияи Братск, Иркутск)

Бамбуй — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Братск, ки дар вилояти Иркутск қарор дорад, дохил мешавад.
Бампур

Бампур (ҳамчунин ба забони румӣ чун ва) — шаҳр ва маркази Шаҳристони Бампури Устони Систон ва Балучистон, дар Эрон. Дар барӯйхатгирии соли 2006, шумораи аҳолии он 97373, дар 1,664 оила буд.
Бан (Интернет)

Бан — манъкунии барномаи интернет -захираи муайян аз ҷониби маъмур ё модератори сайт, яке аз усулҳои назорати истифодабарандагон дар Интернет. Одатан тавассути бан баъзе ҳуқуқҳои истифодабрандагон маҳдуд мешавад ё онҳо тамоман маҳрум карда мешаванд (ташкил ва фиристодани ахбор, ташкили мавзӯъҳои нав дар веб-форум, фиристодани ахбор ба воситаи чат, шарҳу эзоҳ дар блогҳо ва ғайра). Ин имкон бо мақсади ҳимоя намудани интернет-сайт аз троллҳо, спамерҳо, вандалҳо ва дигар ашхосе, ки ахбори онҳо ба фаъолияти манбаъ зарароваранд, ҷорӣ карда шудааст. Бан, одатан, дар дохили як веб-сайт амал мекунад. Доираи амалҳои манъкунандаро нисбат ба истифодабарандагон ба воситаи Б. соҳибони сайтҳо муайян мекунанд. Воридшавандагони сайт пешакӣ дар бораи он амалҳое, ки нисбат ба онҳо бан қабул карда шудааст, огоҳ карда мешаванд. Огоҳӣ, одатан, дар матни қарордоди истифодаи сайт мавҷуд буда, аз ҷониби муштарӣ хондаву имзо карда мешавад. Бан муваққатӣ ва доимӣ буда, истифодабарандаи манъшуда аз рӯйи қайдҳои ҳисобгирӣ ё -нишонӣ муайян карда мешавад. Бан яке аз "тадбирҳои қатъӣ" буда, аз ҷониби соҳибони сайт ҳамчун воситаи мубориза бо истифодабарандагони афкори номатлуб истифода мешавад. Аз ин рӯ, бан метавонад боиси баъзе муноқишаҳо, харобкориҳои ваҳшиёна ё "ҷангҳои ботҳо", ҳуҷуми хакерҳо баҳри хориҷ намудан ё тағйир додани манбаъ гардад. Камбуди бан дар он аст, ки асосан ба як қайди баҳисобгирии истифодабаранда таъсир мекунад ва дар манбаъҳои бақайдгирии озод истифодабаранда метавонад амалҳои худро таҳти қайди нав давом диҳад. Истифодаи Б. нисбат ба -нишонӣ низ аз нуқсон орӣ нест. Чунки истифодабаранда метавонад ба тавассути прокси-сервер амал кунад ё нишонии худро бо дигар тарз тағйир диҳад. Аз тарафи дигар, аз ин амал метавонанд диг. истифодабарандагон низ зарар бинанд. Намудҳои бан Таърихи пайдоиш Қаблан бан ба маънои: (дар суханронии Посполит) бадарға аз подшоҳӣ бо қарори суд. Ҳамчунин нигаред.
Бамбук

Бамбук — ҷинси растаниҳои ҳамешасабзи оилаи ғалладонагиҳо, аз зерҷамоаи. Ин ҷинс тақрибан 140 намудро дар бар мегирад 2, ки асосан дар минтақаҳои тропикӣ ва субтропикии Осиё мерӯяд ва махсусан дар тропикҳои намнок маъмул аст 3. Тавсиф Пояҳои бамбуки чӯбӣ (қаҳҳо) то 11 м баланд буда, дар қисми болоӣ хеле шохадор мебошанд. Онҳо хеле зуд мерӯянд (то 0,75 м дар як шабонарӯз), намояндагони ҷинс (инчунин зероилаи) баъзе аз растаниҳои босуръат афзояндаи рӯи замин мебошанд 4. Баргаш лансолат буда, баргҳои хеле кӯтоҳ доранд. Хӯшачаҳо бисёргул буда, як-як ё гурӯҳ-гурӯҳ дар шохаҳои махсус ҷойгир шудаанд, ки одатан танҳо баргҳои пулакшакл доранд. Гулҳо дуҷинса, анемофил (бо шамол гардолуд мешаванд). Истифода Бамбук ҳамчун масолеҳи сохтмонӣ, барои истеҳсоли маҳсулоти гуногун, аз ҷумла асбобҳои мусиқии нафасӣ (флейта) истифода мешавад.
Банан (мева)

Банан ё Мавз 1 2 — меваи тропикӣ мебошад ва он дар давлатҳои тропикӣ мерӯяд. Аксҳо.
Банвёл

Банвёл Д, дианат, дикамба, СвНбСЬОз, 2-Метокси-З, 6 кислотаи дихлорбензой, як навъ гербицид. Моддаи сафеди кристаллист; гуд. °С. Дар шакли махлули обии 48-фоизаи намаки диметиламиндор ис-тех,сол мекунанд. Б.-ро барои нест кардани бехчасти талхаи гулоби устувор (обдуздак, торонаки печон, торонаки овезон, хори говак ва г.) низ ба хар га г мепошанд. БАНГ, банч,, манг (-), як навъ гиёхест яксола. Поя-аш рости сершох, баландиаш м. Дар Ҳиндустон, 9 Туркия, Сурия ва Африқои Шимолӣ асосан барои истеҳсоли нашъа ("банг" х,ам мено-манд) ва равган парвариш мекунанд. Дар СССР Б. ахамияти истехсоли надорад.
Банг

Бнг маълумот додааст. Тавсифот Пояаш рости сершох, баландиаш то 1–3 м. Баргаш паҳн, сабзи кабудтоб, баъзан рахҳои сурхча дорад. Хӯшагулаш (чалғӯза) калон, тухмгирд. Дар Афғонистон, Ҳиндустон, Туркия, Сурия, Покистон ва Африқои Шимолӣ асосан барои истеҳсоли маводди мухаддир (нашъа, банг, чарс, марихуана) ва равған истифода мешавад. Оид ба хосиятҳои нашъаоварии банг ҳанӯз олими Юнони Қадим Ҳеродот маълумот дода буд. Таъсири банг психотропӣ ва таваҳҳумовар аст. Дар натиҷаи истифодаи маводде, ки аз банг истеҳсол шудааст, фаъолияти силсилаи марказии асаб хароб гашта, узвҳои ҳаётан муҳим аз кор мебароянд. банг ва маводди он мансуби моддаҳои мухаддир буда, зери назорати сахти мақомоти вижаи байналмилалӣ қарор доранд. Кишти банг дар бисёр мамолики дунё, аз ҷумла Тоҷикистон, қатъан мамнӯъ аст.
Стефан Банах

Стефан Банах — риёзидон и лаҳистонӣ, профессори Университети Лвов, декани факултети физика ва математикаи ҳамин донишгоҳ, узви вобастаи АИ ҶШС Украина ва АИ Полша Таҳқиқот Банах дар соҳаи таҳлили функсионалӣ таҳқиқот бурдааст. Яке аз соҳаҳои таҳлили функсионалӣ "Фазои Банах" номида мешавад. "Фазои Банах" ё "Алгебраи Банах" алгебраи ассотивист нисбат ба майдони комплексӣ ё ҳақиқӣ. Фазои хаттие, ки дар он функсионалҳои хаттӣ ва операторҳоро меомӯзанд, ба номи Б. машҳур аст (теоремаи Хан-Банах). Ба номи Банах инчунин хориқа (парадокс)-и дучандшавии кура "Хориқаи Хаусдорф — Банах — Тарский" номида шудааст, ки тибқи он кураи сеченаро ба порчаҳо тақсим карда, аз он дуто ҳамин хел кура ҳосил кардан мумкин аст. Теоремаи кашфкардаи ӯ мавҷудият ва ягонагии нуқтаи сокитро дар аксҳои фазоҳои метрӣ собит мекунад. Теоремаи мазкур дар назарияи муодилаҳои дифференсиалӣ барои исботи мавҷудият ва ягонагии ҳалли баъзе синфҳои муодилаҳо истифода мешавад. Асари асосии ӯ "Назарияи амалҳои хаттӣ" ба забонҳои фаронсавӣ ва украинӣ нашр гардидааст.
Мавз

Банн, мавз, пизанг — рустаниест бисёрсола. Тавсифот Пояи кӯтоҳ ва баргҳои бениҳоят калон дорад. Мевааш дарозрӯя (дарозиаш 15 см, қутраш 3–5 см), мағзаш ордшакл, бетухм, таъмаш ширин. Дар як банд ("хӯша") то 300 мева ҳосил мекунад, ки вазни умумиашон 50–60 кг-ро ташкил медиҳад. Баъди самар овардан қисми рӯйизаминии рустанӣ маҳв мегардад 3. Навъҳо Дар дунё тақрибан 500 навъи бананро мепарваранд, ки Гро-Мишел, Кавендиши реза, Кавендиши калон, Лакатан, Робуста, Валери, Майсур, Раҷапурӣ ва ғайра аз он қабиланд. Банан зироати қадимист. Барои аҳолии кишварҳои тропикӣ ғизои хеле муҳим маҳсуб мешавад. Дар таркиби банан 14–22% қанд, 5–8% оҳар ва то 1,5% протеин мавҷуд аст. Банан накҳати хос дорад, ки ба эфирҳои гуногуни таркибаш вобаста мебошад. Онро тару тоза истеъмол мекунанд, мехушконанд, орд мекунанд, аз он май мекашанд, консерв, мармелад, шарбат истеҳсол менамоянд. Хосияти шифоӣ Банан рустании давоист. Дар тиб ҳамаи қисмҳояшро кор мефармоянд. Гули банан барои табобати исҳоли хунин, захми меъда ва бронхит нофеъ аст; бо нақеи он диабети қандро табобат мекунанд. Шираи афис (тумч)-и рустанӣ дар мавриди ихтилоли асаб, саръ (эпилепсия), махав (лепра), носомонии кори меъда, хуншорӣ ёрӣ мерасонад. Барги рустаниҳои наврустаро ба ҷойи сӯхта ва захми пӯст гузошта мебанданд. Меваи банан барои муолиҷаи анемия (камхунӣ) нафъ дорад, фишори хунро паст мекунад, афсурдарӯҳӣ (депрессия) ва зардаҷӯшро рафъ, ҳазми хӯрокро беҳтар месозад. Бо пӯсти банан озахро меравонанд. Зикри банан дар Қуръон Банан (мавз) дар оятҳои Қуръон борҳо ёдрас шудааст. — Сураи Воқеъа, оятҳои 28-3.
Бингина

Бингина, бангина — як навъи бозии кӯдакон ва наврасон. Дар бингина 5-6 нафар ва гоҳе бештар кӯдакон ва наврасон иштирок мекунанд. Бозӣ дар ҳамворӣ, боғ, кӯча ва ё рӯйи ҳавлӣ баргузор мешавад. Тарзи гузаронидани бозӣ чунин аст. Кӯдакон ва наврасон дар шакли доира истод мешаванд. Яке аз онҳо таронае ё калимаи қофиядореро мехонад ва ҳангоми талаффузи ҳар калима дасти худро ба синаи яке аз бозигарон мерасонад. Мас., "атола, битола, нони ман гитола, қоқ!". Агар калимаи "қоқ" ба касе тамом шавад, он шахс ду-се қадам ба қафо меравад. Ҳамин тавр касе, ки дар охир танҳо мемонад, чашмони ӯро бо рӯймол маҳкам мебанданд. Дигарон мисли занбӯр "бинг-г-г!" "бинг-г-г!" "бинг-г-г!" ва ё "винг-г-г!" "винг-г-г!" "винг-г-г!" гӯён бадани ӯро мепучанд. Шахси чашмбаста ҳар касеро, ки ӯро "бинг-г-г!" гӯён мепучад, аз дунболаш мешавад, то ӯро даст гирад. Агар касеро даст гирад, чашмашро мекушояд ва ин дафъа чашми шахси дастгиршуда баста мешавад. Ҳамин тавр бозӣ то муддате давом меёбад. Бачаҳо дар охири бозӣ ҳисоб мекунанд, ки кӣ зиёд бингина шуд ва ё ки нашуд. Агар касе бингина нашуда бошад, бо ифтихор мегӯяд, ки ман бингина нашудам.
Банга (бошгоҳи футбол)

"Банга" (номи пурра: Клуби футболи "Банга") — бошгоҳи Футбол Гаргждай; яке аз дастаҳои маъруфи футболи Литва, қаҳрамони кунунии лигаи олии Ҷоми Литва. Таъсис ва таърихи клуб.. Либоси Рангҳои бошгоҳ Мавсими (2006—..).
Банги девона

Бнгидевон, аҷинахорак, тотура, шонаи аҷина, ҷавзи масил — гиёҳест яксола. Тавсифот То 1,5 м қад мекашад. Пояи рости сершох, барги дарозрӯяи паррадор, гули қифшакли сафед, ғӯзаи байзашакли сершох, тухми гурдашакли сиёҳ дорад. Аз аввали баҳор то охири тирамоҳ гулу мева мекунад. Бангидевона дарёи гиёҳи басо заҳрнок ва бадбӯй буда, ҳамчун алафи бегона дар боғу киштзор, заминҳои партов, қад-қади ҷӯйбор, соҳили дарё, канори роҳҳо мерӯяд. Дар саросари Тоҷикистон (ғайр аз Помири Шарқӣ) паҳн шудааст. Барги бангидевона дарёи ашёи хоми давоӣ буда, онро дар давраи гулшукуфти рустанӣ меғундоранд. Дар хусуси таъсири бангидевона дарёи ба организм дар дастнависҳои Миср ишора шудааст. Олими Юнони Қадим Теофраст бангидевонаро чун заҳри ҷунуновар тавсиф намудааст. Абуалии Сино қайд кардааст, ки бангидевона дарёи касро масту мадҳуш мекунад ва барои мағзи сару дил зиёновар аст. Ба ақидаи Абурайҳони Берунӣ, як донг (0,531 г) тухми бангидевона дарёи касро маст мекунад ва як мисқоли он (4,250 г) одамро мекушад. Хосияти шифоӣ Дар тибби халқӣ тухми бангидевонаро барои тайёр кардани доруҳои мураккаб истифода мебаранд. Бо ҷӯшоби тухми бангидевона дарёи ҳангоми дарди дандон, сардард ва табларза даҳонро обгардон мекунанд, дар вақти дарди сахти дил, меъда -ро дар тибби муосир барои давои зиқи нафас, амрози асабу рӯҳӣ, тарбод, невралгия ва ғайра кор мефармоянд.
Забони банголӣ

Забони банголӣ (банголӣ: — бангла) — забони расмии мардуми Бангладеш.
Банд (нақш)

Банд (таноб) — навъи нақш дар санъати амаливу ороишӣ ва тавсифӣ, хатти морпеч аз анвои нақши ислимӣ. Ба бандҳои печ дар пече шабоҳат дорад, ки баъзан якка ва гоҳо ҷуфт-ҷуфт омада, одатан, ҳошияро оро медиҳад ва чунин ном гирифтанаш низ аз ин монандист. Яккабанд ва қӯшбанд 2, 3, 4, 5 маротиба бо ҳамдигар гиреҳбанд омада, ҳошияҳои ислимии якрафтор (иборат аз як банд), дурафтор (ду банд), серафтор (се банд) ва ғайраро ташкил медиҳанд.
Банголистони Ғарбӣ

Банголистони Ғарбӣ — яке аз 29 иёлатҳои Ҳиндустон мебошад, ки дар Шарқи кишвар воқеъ аст. Маркази маъмурӣ — шаҳри Калкутта. Масоҳат — 88 752 км (ҷойи 13-ум аз рӯи масоҳат). Аҳолӣ — 91 347 736 наф. (ҷойи 4-ум аз рӯи шумораи аҳолӣ). Таърих Таърихи таъсис - 29 майи 1987 Бахшбандии кишварӣ Иқтисодиёт Аҳолӣ Фарҳанг Ҷозибаҳои гардишгарӣ Дин Пайвандҳо.
Банголиҳо

Банглодеш Бангладеш 150 500 000 1 Ҳиндустон Индия 70 000 000 2 Арабистони Саудӣ Саудовская Аравия: 3 Шаблон: Объединённые Арабские Эмираты: 4 Подшоҳии Муттаҳида Великобритания: 5 Малайзия Малайзия: 6 Кувайт Кувейт: 7 ИМА ИМА: 8 Кореяи Ҷанубӣ Южная Корея: 9 Баҳрайн Бахрейн: Умон Оман: 9 Канада Канада: 10 Итолиё Италия: 11 Непал Непал: 12 Австралия Австралия: 13 Банголиҳо — халқият, аҳолии асосии Банглодеш ва иёлати Банголаи Ҷанубӣ дар Ҳиндустон (иёлоти Биҳор, Ҷарханд, Ариса ва Ассам). Ҳамчунин, дар Бутан, Сингапур ва Британияи Кабир зиндагӣ доранд. Шумораи умумии Б. – 250 млн нафар. Дар Банглодеш тақр. 150 млн нафар, дар Ҳиндустон 100 млн нафар ҳаёт ба сар мебаранд. Забони Б. банголӣ буда, ба гурӯҳи забонҳои ҳиндуориёии оилаи забонҳои ҳиндуаврупоӣ мансуб аст. Дар Банглодеш шакли хосси забони банголӣ, ки аз лаҳҷаи даккӣ таркиб ёфтааст, маъмул аст. Ҳамчунин, Б. ба забонҳои ҳиндӣ ва англисӣ такаллум мекунанд. Алифбои Б. – бонгаккхор намунае аз хутути қадимии Ҳинд мебошад. Мутобиқи тақсимоти антропологӣ, Б. ба шохаи нажоди сафедпӯстони ҷануб мансубанд; дар шим. шарқ зардпӯстон ва дар ҷан. ғарб дравидҳо бартарӣ доранд. Қисме аз Б.-и Банглодеш мусулмонони суннимазҳаб, қисме ҳиндумазҳабанд. Дар Ҳиндустон мусулмонон, ҳиндувон, ҷайниҳо ва масеҳиёнашон сукунат доранд. Асоси хоҷагидории Б. деҳқонист. Ҳамчунин, моҳидорӣ машғулияти хеле паҳнгардидаи Б. мебошад. Ҳунарҳои гуногуни мардумӣ дар байни Б. хеле ривоҷу равнақ ёфтаанд. Низоми оиладорӣ падаршоҳист.
Банд (шеършиносӣ)

Банд — дар истилоҳи шеършиносӣ ҳар бахшеро аз шеър мегӯянд, ки аз бахшҳои дигари он ҷудо меояд. Дар шеъри классикӣ ҳар бахш аз шеър аст, ки бо байте мустақил аз бахши дигар ҷудо шуда бошад. Тарҷеъбанд, таркиббанд, мусаммат ва таҷдиди матлаъ намунаҳои асосии банд дар шеъри куҳани форсии тоҷикӣ мебошанд. Дар тарҷеъбанду таркиббанд ҳар банд дорои қофияи хосси худ аст ва бо байти баргардон аз банди дигар ҷудо мешавад. Дар мусаммат низ шеър бо овардани як байт ва бо тағйир додани қофия дар банди баъдӣ шеърро бандгузорӣ мекунад, монанди мусаммати Манучеҳрӣ бо ин матлаъ: Хезеду хаз оред, ки ҳангоми хазон аст, Боди хунук аз ҷониби Хоразм вазон аст. Дар таҷдиди матлаъ низ шоир бо дубора овардани байте, ки ҳар ду мисраи он ҳамқофия аст, шеърро идома медиҳад ва қисмати дувумро аз қисмати аввал ҷудо мекунад. Дар шеъри классикӣ бандро "хона" ва "ришта" ҳам гуфтаанд. Дар шеъри муосир низ бархе аз ашъоре, ки дар онҳо аз қолабҳои шеъри классикӣ пайравӣ нашудааст, банд-банд ҳастанд, монанди "Афсона"-и Нимо Юшиҷ. Дар шеъри муосир чаҳорпора низ дорои бандҳои мустақил аст, ки ҳар ду байт бо қофияе ягона як бандро ташкил медиҳад, монанди ин банд аз чаҳорпораи машҳури Нодири Нодирпур: Пайкартароши пираму бо тешаи хаёл Як шаб туро зи мармари шеър офаридаам. То дар нигини чашми ту нақши ҳавас ниҳам, Нози ҳазор чашми сияҳро кашидаам! ки монанди ҳар банди дигари ин шеър аз бандҳои дигар ҷудост. Дар шеъри озод низ бисёре аз шеърҳо аз бандҳои мутааддиде иборатанд, монанди шеъри Сӯҳроби Сипеҳрӣ "Обро гил накунем". Аз банд дар шеъри сапед низ истифода мешавад.
Бонди фурудгоҳи Лос Фрайлес

Банд фурудгоҳи Лос Фрайлес — фурудгоҳи ҳамагона (умумӣ) аст, ки як бонди фуруди Хок дорад, ва тӯли бонди он 868 метр аст. Ин фурудгоҳ дар кишвари Мексика қарор дорад, ва дар баландии 10 метр аз сатҳии баҳр воқеъ шудааст. Ҷусторҳои вобӣаста Манобӣеъ.
Банд фуруд Колинз

Банд фуруд Колинз — фурудгоҳи хусусӣ аст, ки як бонди фуруди Хок дорад, ва тӯли бонди он 457 метр аст. Ин фурудгоҳ дар шаҳри митчл, Орегон кишвари Иёлоти Муттаҳидаи Амрико қарор дорад, ва дар баландии 457 метр аз сатҳии баҳр воқеъ шудааст. Ҷусторҳои вобӣаста Манобӣеъ Шаблон:Фурудгоҳҳои Иёлоти Муттаҳидаи Амрико.